Здавалася б, і касцюмы, і інтэр’еры такія прыгожыя, такія шыкоўныя, а адчування казкі ці свята не ўзнікае. На гэтым спектаклі было значна менш дзяцей, чым на эстонскім. Пэўна, гледачы яшчэ да прэм’еры інтуітыўна адчулі, што дзецям на ім будзе сумна. Незразумела, у такім выпадку, на каго разлічаны гэты “Шчаўкунок”, бо для дзіцячага ўспрымання ён надта шэры і цяжкі, а для дарослага — надта харэаграфічна прымітыўны.